19. november 2016 , by Line0 comments0
Lørdag er jo lig med mit efterhånden faste indlæg, hvor jeg deler links til mine yndlingsblogindlæg fra den seneste uge. Som altid har der sneget sig nogle madrelaterede af slagsen med – jeg elsker mad, og jeg elsker at blive inspireret af andres opskrifter og kreative køkkenudskejelser.
I kender efterhånden rutinen. Her er nogle indlæg, jeg har været særligt draget mod. Enjoy 🙂
Ditte står bag “The Food Club”, og hun har delt en opskrift, som fik mit mundvand til at løbe og min søde tand (jeg tror faktisk, jeg har mere end en! Søde tænder…) til at skrige højlydt. Bounty-barer er en favorit hos mig, så jeg blev nysgerrig, da hun delte et indlæg med nogle nemme af slagsen. Læs indlægget, og bliv fristet, her.
Vi bliver lige lidt i den søde madafdeling. Brændte mandler hører årstiden til, og i hvert fald er de ikke til at komme udenom i december måned. Det er uhyggeligt, hvor godt mandler vendt i en sukkermasse smager. Jeg har aldrig lavet dem i en mikroovn, men måske skulle man give det et forsøg. Find en opskrift på brændte mandler i mikroovn her.
Anne-Li står bag bloggen “Gownsandroses”, og lige nu er hun digital nomade. Som udenlandsdansker kan jeg virkelig relatere til flere af tingene i hendes indlæg om, hvad hun savner ved Danmark. Især rugbrøddet er jeg med på! Se hvad hun savner her.
Jeg vil gerne være med til at slå et slag for de originale blogkoncepter! Derfor var jeg også nysgerrig, da BitteBitte delte en lille liste over nogle af dem. Jeg elsker selv Miriams “Shh…”, men der var flere på listen, som jeg ikke kendte til. Hop over i indlægget og se Christinas liste over nogle originale blogkoncepter her.
Anna er en af mine absolutte favoritter på YouTube! Det er faktisk primært der, jeg følger med hos hende. Men på hendes blog er der også masser af inspiration, beauty og flotte billeder. Jeg blev ret inspireret af hendes indlæg om Zoeva-paletter. Jeg har aldrig prøvet noget fra det mærke, men det kunne jeg snildt finde på i fremtiden. Læs Annas anmeldelse af tre øjenskyggepaletter her.
Cecilie, bedre kendt som Sneglcille, er en bloggerinde, som jeg synes alle bør klikke forbi. I denne uge bed jeg særligt mærke i hendes indlæg om og opskrift på en vegetarisk udgave af bolognese – den såkaldte linsebolo. Den kunne jeg sagtens finde på at afprøve en dag! Det er altid skønt med nogle kødfrie opskrifter til inspiration. Find indlægget her.
Julestemningen har efterhånden sneget sig ind på mig. Jeg trækker den lidt endnu med at pynte op og gå juleamok. Meeen, man må jo gerne afsøge området og finde gode idéer, ik’? Sabina har delt et indlæg med nogle søde og overkommelige bud på bordpynt og bordopdækning til julens mange fester og sammenkomster. Jeg synes der er nogle søde idéer i blandt, og I kan selv lade julestemningen få frit løb i indlægget her.
Business as usual: Smid endeligt om jer med links til gode blogindlæg i kommentarfeltet – om det er jeres egne eller andres 😉